stanford-oval/wikipedia huggingface dataset:
Giant Gonzáles
Ura > Showpaini

World Championship Wrestling
Gonzáles päätyi showpainin maailmaan, kun Atlanta Hawks -joukkueen omistaja Ted Turner palkkasi hänet omistamaansa painipromootioon, WCW:iin. Tuolloin hän paini nimellä El Gigante ja hänen pituudekseen ilmoitettiin 2,44 metriä. Myöhemmin suuren suosion saanut El Gigante otteli myös New Japan Pro Wrestlingissä, ja vuonna 1993 siirtyi WWF:iin.
World Wrestling Federation
WWF:iin tultuaan Jorge sai nimekseen Giant González, jolloin hänestä tuli heel (WCW:ssä hän oli face). Hänellä alkoi feudi The Undertakerin kanssa Royal Rumblessa, jossa jättiläinen eliminoi Undertakerin muutamalla iskulla. Seuraavassa kohtaamisessaan yhdeksännessä WrestleManiassa Undertaker voitti Gonzálesin diskauksella. Gonzálesin viimeinen WWF-esiintyminen tapahtui vuoden 1993 SummerSlamissa, jossa Undertaker voitti hänet.
Gonzáles ei saavuttanut painiurallaan mestaruuksia, mutta hänet kuitenkin muistetaan kaikkien aikojen suurimpana painijana. Painiuransa jälkeen hän näytteli muutamissa elokuvissa. Hän palasi Argentiinaan vuonna 1995 ja sairasti diabetesta. Hän kuoli 22. syyskuuta 2010 oltuaan jo vuosia huonovointinen. Hän oli 44-vuotias kuollessaan.
Aiheesta muualla

Giant Gonzáles Online World of Wrestlingissä
Giant Gonzales's Warned Profile (Arkistoitu – Internet Archive)
Jorge Gonzáles Internet Movie Databasessa
Justyna Steczkowska

Justyna Steczkowska, 2025
Justyna Maria Steczkowska (s. 2. elokuuta 1972 Rzeszów, Puola) on puolalainen laulaja, joka tunnetaan myös nimellä Justyna.
Vuonna 1995 hän edusti Puolaa Eurovision laulukilpailussa 1995 nimellä Justyna ja kappaleella ”Sama” (suom. Yksin). Hän sijoittui 18:nneksi ja sai 15 pistettä, joista suurimmat (6 pistettä) tulivat Islannista. Vuoden 2025 kilpailussa hän edustaa maata jälleen kappaleellaan ”Gaja”.
Diskografia

Dziewczyna Szamana (1996)
Naga (1997)
Na koniec świata (muzyka z filmu, 1999)
Kolędy i pastorałki (perheensä kanssa, 2000)
Dzień i noc (2000)
Mów do mnie jeszcze (2001)
Alkimja (2002)
Moja intymność (sarjassa Złota kolekcja, 2003)
Femme Fatale (2004)
Daj mi chwilę (2007)
Puchowe kołysanki (2008)
To mój czas (2009)
XV (2012)
Anima (2014)
Maria Magdalena. All is One (2019)
Aiheesta muualla

Viralliset kotisivut[vanhentunut linkki] (puolaksi)
Kuvia tai muita tiedostoja aiheesta Justyna Steczkowska Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI 2  VIAF 2  WorldCat 
Kansalliset:  Saksa  Yhdysvallat  Puola 
Taiteenala:  MusicBrainz 
Muut:  Europeana
Köyhän taivas

| Köyhän taivas Lapinlahden Linnut |
| --- | --- | --- |

Studioalbumin tiedot
 Äänitetty : 1994 alussa
 Studio : MTV-Musiikkistudiot
 Julkaistu: huhtikuu 1994
 Formaatti: CD-levy (MTVCD 068)   C-kasetti (MTVMC 068)
 Tuottaja(t): Pedro Hietanen   Lapinlahden Linnut
 Tyylilaji: huumorirock
 Kesto: 36.08
 Levy-yhtiö: MTV-Musiikki   AXR
 Levymerkki: MTV-Musiikki
Listasijoitukset
 Suomi: 7. (huhtikuu 1994)
Lapinlahden Lintujen muut studioalbumit
|  Grrr! 1992 | Köyhän taivas 1994 | Tyttö huutaa Hii! 1994 |
Singlet albumilta Köyhän taivas
 ”Siittiöt (Siitosen veljekset)” / ”Työtön, hullu ja eläkeläinen” Julkaistu: 1994  ”Köyhän taivas” / ”Viheltävä Ville ja Pekka Petomaani” Julkaistu: 1994  ”Kaivollinen kossua” / ”Perse” / ”Nyt sitä saa” Julkaistu: 1994  ”Köyhän taivas” / ”Jos on eläin” Julkaistu: 1994
Köyhän taivas on Lapinlahden Lintujen kahdeksas studioalbumi. Se julkaistiin huhtikuussa 1994 ja oli ensimmäinen yhtyeen MTV-Musiikille levyttämä albumi. Suuri osa albumin kappaleista oli jo syksyllä 1993 esitetty televisiosarjassa Lapinlahden Linnut Show.
Albumin tuotti pitkäaikainen yhteistyökumppani Pedro Hietanen, mutta tämän osuus oli aiempaa vähäisempi ja taiteellisesta suunnasta vastasivat yhtyeen jäsenet. Musiikki on lähinnä kosketinsoittaja Pekka Hedkrokin säveltämää, mutta myös kitaristi Veli-Pekka ”Puka” Oinonen ja rumpali Hannu Lemola sävelsivät albumille kappaleita. Sanoituksia kirjoittivat kaikki jäsenet, ja tällä kertaa myös Oinonen ja Lemola lauloivat soolokappaleita. Pitkäaikainen laulaja Tapio Liinoja erosi kokoonpanosta pian albumin julkaisun jälkeen ja liittyi yhtyeeseen uudestaan vasta runsaat kymmenen vuotta myöhemmin.
Lama-ajan köyhyyttä käsittelevää Köyhän taivasta on Lapinlahden Lintujen levytyksistä lähimpänä konseptialbumia. Yhtyeen äänimaailma modernisoitui albumilla, jonka äänityksissä hyödynnettiin sekvensserejä. Monissa sävellyksissä on konemusiikin vaikutusta ja syntetisaattorimattoja. Uudistuminen jakoi fanien ja yhtyeen jäsenten mielipiteitä: osa piti uutta suuntaa tervetulleena, toiset arvostelivat yhtyettä autenttisuuden menetyksestä. Kaupallisesti albumi menestyi erittäin hyvin ja toi yhtyeelle kolmannen kultalevyn.
Albumin vaiheet > Tausta

Rockmusiikkia ja teatteria yhdistellyt ryhmä Lapinlahden Linnut julkaisi 1980-luvun jälkipuoliskolla ja 1990-luvun alussa useita Suomen virallisen listan kärkisijoille nousseita albumeja. Myös yhtyeen Yleisradiolle tekemät TV-sarjat olivat suosittuja. Helmikuussa 1993 yhtye vietti 10-vuotisjuhlaansa. Vanhalla ylioppilastalolla järjestettiin sarja konsertteja, ja niistä koostettu 45-minuuttinen ohjelma esitettiin MTV3-kanavalla. Huhtikuussa tiedotettiin Lapinlahden Lintujen siirtyneen Yleisradiolta MTV3:lle ja suunnittelevan kanavalle uutta sketsiohjelmaa. Edeltäjiensä tapaan siitä tuli katsojien parissa suosittu. Samalla yhtye lähti levy-yhtiö EMIstä ja solmi uuden sopimuksen MTV-Musiikin kanssa. Syynä olivat MTV:n tarjoamat kilpailijoitaan paremmat palkkiot. Käytännön yhteistyöstä vastasi MTV-Musiikin tuotantopäällikkö Ilkka Vainio.
Albumin vaiheet > Äänitykset

Lapinlahden Linnut piti ennen uuden albuminsa äänityksiä taukoa konsertoinnista. Yhtyeen pääasiallinen säveltäjä, kosketinsoittaja Pekka Hedkrok käytti vapaa-ajan uuden äänitysteknologian opetteluun. Se heijastui uusiin sävellyksiin, joissa käytettiin sekvensserejä ja muuta digitaalista teknologiaa. Hedkrok viimeisteli sovitukset kotonaan ennen kuin yhtye äänitti ne studiossa. Myös konserteissa yhtye alkoi soittaa osan kappaleista ohjelmoitujen taustojen päälle.
Köyhän taivas äänitettiin vuoden 1994 alussa MTV:n uudella studiolla Ilmalassa, jossa Lapinlahden Linnut sai käyttöönsä aiempia albumejaan nykyaikaisempaa musiikkiteknologiaa. Yhtyeen edellisten levytysten tapaan Köyhän taivas nauhoitettiin kuitenkin vielä analogisesti. Yhtyeen ilmapiiri oli vielä äänitysten aikaan hyvä. Vainio ei osallistunut studiotyöskentelyyn, sillä hän luotti kokeneen yhtyeen ammattitaitoon. Hän teki kuitenkin jäsenten kanssa yleisempiä suunnitelmia.
Albumin sanoitukset ja sävellykset olivat yhtyeen omaa tuotantoa. Taiteellisina johtajina toimivat perustajajäsenet Timo Eränkö ja Heikki ”Hiski” Salomaa. Vainio oli kirjoittanut sanoituksia useille tuottamilleen esittäjille, muiden muassa Kikalle ja Nylon Beatille, mutta Lapinlahden Lintujen kohdalla hän ei pitänyt sitä tarpeellisena. Pitkäaikainen jäsen Tapio Liinoja osallistui albumin tekemiseen aiempaa vähemmän ja kirjoitti vain kaksi sanoitusta, vaikka oli pitkään ollut yhtyeen taitavimpia kirjoittajia.
Albumin tuotti yhtyeen pitkäaikainen yhteistyökumppani Pedro Hietanen, joka valvoi studiotyöskentelyä ja huolehti aikataulujen noudattamisesta. EMIn aikoihin Hietanen oli ollut mukana myös levy-yhtiön taloudellisessa toiminnassa, mutta ei enää MTV-Musiikilla. Hänen osuutensa jäi siksi aiempaa pinnallisemmaksi, eikä hän osallistunut musiikkia koskevaan päätöksentekoon. Äänittämisestä huolehti lukuisten suomalaisten rockyhtyeiden kanssa työskennellyt Jorma Hämäläinen. Vainion mukaan myös trumpetisti Matti Jaarasella oli tärkeä rooli äänityksissä, sillä tämä toimi ”rakentavana liitoksena vahvojen persoonien välillä”.
Albumin vaiheet > Julkaisu

Köyhän taivas julkaistiin huhtikuussa 1994. Se ilmestyi CD-levynä ja C-kasettina. Albumin jakelusta ja markkinoinnista vastasi Vainion Audiovox Records. Singleinä julkaistiin albumiraidat ”Siittiöt (Siitosen veljekset)”, ”Köyhän taivas” ja ”Kaivollinen kossua”.
Julkistamistilaisuus järjestettiin Helsingin ravintola Teatrossa huhtikuun 27. päivä. Tilaisuudessa yhtye esiintyi rääsyläisiksi pukeutuneina ja jakoi lähinnä Liinojan kirjoittamaa Köyhän posti -sanomalehteä. Pääkirjoituksessa syytettiin vallanpitäjiä rahanhimosta ja sanottiin näiden etääntyneen tavallisen kansan elämästä. Uutisissa kerrottiin muun muassa Lapinlahden Lintujen ostaneen Tavastia-klubin. Lehti sisälsi myös tietovisan ja sanaristikon, jonka ratkaisijalle luvattiin palkinnoksi maailmanympärimatka yhtyeen jäsenten seurassa.
Musiikki > Tyylilaji

Köyhän taivas nykyaikaisti Lapinlahden Lintujen äänimaailmaa. Kappaleissa käytetään sekvensserejä ja syntetisaattorimattoja, ja soundeissa on vaikutteita elektronisesta musiikista. Oikeat soittimet äänitettiin ohjelmoitujen taustojen päälle. Sanoitukset käsittelevät lama-ajan köyhyyttä, ja Köyhän taivas on Lapinlahden Lintujen julkaisuista lähimpänä konseptialbumia.
Vastaanotto

Köyhän taivas menestyi hyvin. Se myi noin 40 000 kappaletta ja toi yhtyeelle kolmannen kultalevyn. Suomen virallisella listalla se pysyi 13 viikkoa ja nousi parhaimmillaan sijalle seitsemän. Nimikappale nousi singlelistan kärkeen Lapinlahden Lintujen ainoana kappaleena.
Lapinlahden Lintujen uudistunut tyyli sai ihailijoilta ristiriitaista palautetta. Hedkrokin mukaan ”muutamat fanit” pitivät modernisoitunutta äänimaailmaa suoranaisena pyhäinhäväistyksenä. Myös jäsenillä oli asiasta eriäviä mielipiteitä. Hedkrokin mukaan muutos tapahtui omalla painollaan, ja hän oli äänimaailmaan tyytyväinen vaikka myönsikin albumin kärsivän epätasaisesta kappalemateriaalista. Lemolan mukaan sekvensserit olivat ”kaksipiippuinen juttu”, joka toi ”Lintujen kappaleisiin enemmän orkestraatiota”. Jaarasen mielestä ”siinä katosi paljon meidän autenttisuudestamme. Tuli tunne massatuotannosta ja tehdasmeiningistä.” Myös Liinojaa ”syntsamatot ja konetouhut vieroksuttivat”. Hän oli lisäksi tyytymätön siihen, että albumille otettiin monia sellaisia kappaleita, jotka oli tarkoitettu vain sketseiksi.
Timo Rossi kirjoittaa elämäkertakirjassaan Miksei asioista puhuta (2023) Köyhän taivaan herättävän vaikutelman siitä, että ”laatu on korvattu määrällä”, eivätkä monetkaan TV-esityksiin tarkoitetut kappaleet ”seiso albumiraitoina omilla jaloillaan”. Esimerkkeinä hän mainitsee raidat ”We Sell You a Dream”, ”Perse”, ”Hehkulamput”, ”Nyt sitä saa” ja ”Mokauksen odottaja”. Jukka Lyytinen nimeää vuonna 2003 julkaistussa elämäkertakirjassaan albumin parhaaksi kappaleeksi ”Toisemme”.
Julkaisun jälkeen

Tapio Liinoja oli jo pitkään kaivannut pitkää taukoa Lapinlahden Linnuista ja pitkistä konserttikiertueista. Kun muut jäsenet eivät halunneet lopettaa yhtyeen toimintaa edes väliaikaisesti, hän piti ensin puolen vuoden loman vuonna 1993 ja lyhyemmän tauon kesällä 1994. Kummallakin kerralla Liinojaa lomitti Puntti Valtonen. Syksyllä 1994 Liinoja ilmoitti tarvitsevansa pitkää taukoa, mihin muut jäsenet ilmoittivat, että hänen olisi parempi erota yhtyeestä kokonaan. Köyhän taivas jäi Liinojan viimeiseksi Lapinlahden Linnut -albumiksi vuonna 2007 julkaistuun Etiäppäin-paluulevyyn saakka. Liinojan eron aikoihin vaihtuivat myös roudarit, ja esimerkiksi yhtyeelle pitkään työskennellyt Paavo ”Puosu” Liesinen siirtyi musiikkialalta nuoriso-ohjaajaksi. Roudari Antti Kirvesmäen mukaan ”hauskuus alkoi selvästi Linnuissa hiipua ja henki kyynistyä”. Myös Valtonen pani merkille yhtyeen riitaisan ilmapiirin ja Liinojan motivaatio-ongelmat. Hän arveli Lapinlahden Lintujen hajoavan lähitulevaisuudessa eikä ollut kiinnostunut liittymään vakijäseneksi. Jatkuva työnteko oli uuvuttanut sekä muusikot että muun henkilökunnan, ja jäsenten välillä ilmeni kilpailua rahasta ja julkisuudesta. Tunnetuimmat jäsenensä menettäneen yhtyeen suosio kääntyi vähitellen laskuun.
Kappaleet

Kaikki kappaleet säveltänyt ja sovittanut Pekka Hedkrok, ellei toisin mainita.
| --- | --- |
 Köyhän taivas – 3.33 (san. Timo Eränkö)  Siittiöt (Siitosen veljekset) – 2.39 (san. Matti Jaaranen)  We Sell You a Dream – 1.28 (säv. ja sov. Veli-Pekka Oinonen, san. Hannu Lemola)  Työtön, hullu ja eläkeläinen – 2.50 (san. Timo Eränkö ja Heikki Salomaa)  Perse – 1.53 (san. Heikki Salomaa)  Jos on eläin – 2.54 (san. Timo Eränkö)  Minä sen juon – 2.13 (säv. Veli-Pekka Oinonen ja Tapio Liinoja, san. Tapio Liinoja, sov. Veli-Pekka Oinonen)  Hehkulamput – 2.06 (san. Pekka Hedkrok) :  Nyt sitä saa – 1.41 (säv. ja sov. Veli-Pekka Oinonen, san. Timo Eränkö)  Viheltävä Ville ja Pekka Petomaani – 2.15 (san. Timo Eränkö, sov. Pekka Hedkrok ja Veli-Pekka Oinonen)  Muna-anjovisvoileipä – 2.28 (säv, san. ja sov. Hannu Lemola)  Äidin neuvo – 2.20 (säv. ja sov. Veli-Pekka Oinonen, san. Hannu Lemola)  Toisemme – 2.22 (san. Timo Eränkö)  Jäljet – 2.51 (san. Heikki Salomaa)  Mokauksen odottaja – 1.26 (säv. ja sov. Veli-Pekka Oinonen, san. Tapio Liinoja)  Kaivollinen kossua – 1.35 (san. Timo Eränkö ja Heikki Salomaa)
Kokoonpano > Lapinlahden Linnut

Timo Eränkö – laulu ja saksofoni
Pekka Hedkrok – laulu, kosketinsoittimet ja bassokitara
Matti Jaaranen – laulu ja trumpetti
Hannu Lemola – laulu, rummut ja lyömäsoittimet
Tapio Liinoja – laulu
Veli-Pekka Oinonen – laulu, kitarat, vetopasuuna, ukulele, banjo, mandoliini, dobro, baritoniukulele ja basso
Heikki Salomaa – laulu ja busuki
Kokoonpano > Muut muusikot

Jorma Hämäläinen – samplet
Kokoonpano > Tuotanto

Pedro Hietanen – tuottaja
Lapinlahden Linnut – tuottaja
MTV-Musiikki – tuotanto
Jorma Hämäläinen – äänitys ja miksaus (MTV-Musiikkistudiot)
Matti Jaaranen – kannen suunnittelu
Hannu Puukko – valokuvat
Niilo Rikula

Niilo Rikula (s. 1959 Vaala) on suomalainen kuvanveistäjä. Hän on opiskellut Taideteollisessa korkeakoulussa ja Taideakatemiassa. Rikulan veistosten tyyli edustaa realismia.lähde?
Rikulan julkisia patsaita

Keihäänheittäjäpatsas, 1990, Pihtipudas
Nyrkkeilijä, Gunnar Bärlundin patsas, 1991,  Helsinki
Isa Aspin patsas, 2002, Puolanka
Hannu Krankan patsas, 2005 Liminka
Keihäänheittäjä, 1990, Pihtipudas.
Gunnar Bärlund, 1991, Helsinki.
Hannu Krankan patsas, 2005, Liminka.
Red (Taylor Swiftin kappale)

| ”Red” Taylor Swift |
| --- | --- | --- |

Singlen tiedot
 Albumilta: Red
 Julkaistu: 2. lokakuuta 2012 (promosingle)   24. kesäkuuta 2013 (virallinen singlejulkaisu)
 Formaatti: lataus
 Tekijä(t): Taylor Swift
 Tuottaja(t): Swift   Nathan Chapman   Dan Huff
 Tyylilaji: country, pop rock
 Kesto: 03.43
 Levy-yhtiö: Big Machine
Listasijoitukset
  6.    country 2.    20.
Taylor Swiftin muut singlet
| ”Highway Don’t Care” 2013 | ”Red” 2013 | ”Everything Has Changed” 2013 |
Red on yhdysvaltalaisen laulaja-lauluntekijä Taylor Swiftin kappale samannimiseltä albumilta. Swift sävelsi kappaleen yksin ja tuotti sen Nathan Chapmanin ja Dan Huffin kanssa.
Kappale julkaistiin promosinglenä ennen albumin ilmestymistä 2. lokakuuta 2012. Siitä tuli albumin neljäs virallinen single 24. kesäkuuta 2013. Single nousi Yhdysvalloissa Billboard Hot 100 -listan sijalle 6 ja countrylistan sijalle 2. Single on myynyt Yhdysvalloissa kaksinkertaista platinaa. Kappale oli listoilla myös muutamissa muissa maissa kuten Isossa-Britanniassa.
Swift levytti kappaleen uudelleen nimellä Red-albumin uudelle versiolle Red (Taylor’s Version), joka julkaistiin 2021. Kappaleen uuden levytyksen nimi on myös ”Red (Taylor’s Version)”. ”Red (Taylor’s Version)” -kappale nousi Yhdysvalloissa Billboard Hot 100 -listan sijalle 25 ja countrylistan sijalle 5.
Tyyli ja sanoitukset

”Red” yhdistää tyyliltään pop rock - ja country-musiikkia. Kappale kertoo päättyneestä myrskyisästä suhteesta, jota ei pysty unohtamaan. Nimi ”Red” (suom. punainen) kuvaa Swiftin mukaan intensiivisiä tunteita.
Swift viittaa kappaleeseen vuoden 2019 Lover-albumin kappaleessaan ”Daylight”, jossa hän laulaa ”I once believed love was red but it’s golden like daylight” (suom. ”Uskoin ennen, että rakkaus on punainen, mutta se on kultainen, kuin päivänvalo”).
Julkaisu

Kappale julkaistiin promosinglenä ennen albumin ilmestymistä 2. lokakuuta 2012. Siitä tuli albumin neljäs virallinen single 24. kesäkuuta 2013. Kappaleen alkuperäinen demo on mukana bonusraitana Red-albumin deluxe-painoksella.
Swift levytti kappaleen uudelleen  Red-albumin uudelle versiolle Red (Taylor’s Version), joka julkaistiin vuonna 2021. Hän on levyttänyt uudelleen vanhaa tuotantoaan levy-yhtiökiistojen takia. Kappaleen uusi versio on myös nimeltään ”Red (Taylor’s Version)”.
Kaupallinen menestys

Kappale menestyi hyvin kaupallisesti, mutta siitä ei tullut yhtä isoa hittiä kuin albumin aiemmista singleistä ”We Are Never Ever Getting Back Together” ja ”I Knew You Were Trouble”. Se nousi Yhdysvalloissa Billboard Hot 100 -listan sijalle 6 ja countrylistan sijalle 2. Kappale oli listoilla myös muun muassa Isossa-Britanniassa, Kanadassa, Japanissa ja Australiassa.
Single on saanut kulta- tai platinalevyn sertifikaatin useista maista. Yhdysvalloissa ja Australiassa se on myynyt kaksinkertaista platinaa.
Vuonna 2021 julkaistu uudelleen levytetty versio ”Red (Taylor’s Version)” nousi myös listoille useissa maissa, vaikka sitä ei julkaistu singlenä. Yhdysvalloissa kappale oli Billboard Hot 100 -listan sijalla 25 ja countrylistan sijalla 5. Kappale nousi listojen kymmenen kärkeen Irlannissa ja Singaporessa. Uusi levytys on myynyt platinaa Australiassa.
Live-esitykset

Swift esitti ”Red”-kappaleen livenä useissa tapahtumissa, televisio-ohjelmissa ja palkintogaaloissa vuosina 2012 ja 2013. Hän esitti sen vuoden 2013 Country Music Association Awards -gaalassa yhdessä Alison Kraussin, Vince Gillin, Sam Bushin, Edgar Meyerin ja Eric Darkenin kanssa. Esitys julkaistiin kaupallisesti latauksena iTunesissa.
Kappale oli osa The Red Tour -kiertueen vakituista ohjelmistoa vuosina 2013–2014. Kappaleen musiikkivideo on kooste kiertueella kuvatuista esityksistä. Swift esittänyt kappaletta satunnaisesti myöhemmillä kiertueillaan.
Listasijoitukset

| Maa ja lista | Korkein sija |
| --- | --- |
 Australia (ARIA Charts): 30
 Espanja (PROMUSICAE): 46
 Irlanti (IRMA) : 25
 Iso-Britannia (Britannian singlelista): 26
 Italia (FIMI): 56
 Japani (Billboard Japan Hot 100): 43
 Kanada (Canadian Hot 100): 5
 Ranska (SNEP): 103
 Uusi-Seelanti (Recorded Music NZ): 14
 Yhdysvallat (Billboard Hot 100): 6
 Yhdysvallat (Hot Country Songs): 2

| Maa ja lista | Korkein sija |
| --- | --- |
 Australia (ARIA Charts): 12
 Etelä-Afrikka (RISA, suoratoisto): 78
 Irlanti (IRMA) : 9
 Iso-Britannia (Britannian singlelista): 22
 Kanada (Canadian Hot 100): 12
 Malesia (RIM): 13
 Portugali (AFP): 88
 Singapore (RIAS, Top Digital): 4
 Yhdysvallat (Billboard Hot 100): 25
 Yhdysvallat (Hot Country Songs): 5
Global 200 (Billboard): 13
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 2x platinaa | Australian Recording Industry Association |
|  Brasilia | platinaa | Pro-Música Brasil |
|  Iso-Britannia | hopeaa | British Phonographic Industry |
|  Uusi-Seelanti | platinaa | Recorded Music NZ |
|  Yhdysvallat | 2x platinaa | Recording Industry Association of America |

| Maa | Sertifikaatti | Myöntäjä |
| --- | --- | --- |
|  Australia | platinaa | Australian Recording Industry Association |
|  Brasilia | kultaa | Pro-Música Brasil |
|  Iso-Britannia | hopeaa | British Phonographic Industry |
|  Uusi-Seelanti | kultaa | Recorded Music NZ |
Aiheesta muualla

Red-kappaleen musiikkivideo
Red (Live, CMA Awards)
| n k Taylor Swift |
| --- | --- |
 Diskografia  Palkinnot 
Studioalbumit:  Taylor Swift  Fearless  Speak Now  Red  1989  Reputation  Lover  Folklore  Evermore  Midnights  The Tortured Poets Department 
Uudelleen levytetyt albumit:  Fearless (Taylor’s Version)  Red (Taylor’s Version)  Speak Now (Taylor’s Version)  1989 (Taylor’s Version) 
Livealbumit:  Speak Now World Tour – Live  Lover (Live from Paris)  Folklore: The Long Pond Studio Sessions 
EP:t:  The Taylor Swift Holiday Collection  Beautiful Eyes 
Kappaleet:  Luettelo kappaleista  ”The 1”  ”22”  ”All Too Well”  ”Anti-Hero”  ”Back to December”  ”Bad Blood”  ”Begin Again”  ”Bejeweled”  ”Betty”  ”Blank Space”  ”Cardigan”  ”Carolina”  ”Change”  ”Christmas Tree Farm”  ”Coney Island”  ”Cruel Summer”  ”Delicate”  ”End Game”  ”Everything Has Changed”  ”Exile”  ”Eyes Open”  ”Fearless”  ”Fifteen”  ”Fortnight”  ”Getaway Car”  ”I Bet You Think About Me”  ”I Can Do It with a Broken Heart”  ”I Can See You”  ”I Don’t Wanna Live Forever”  ”I Knew You Were Trouble”  ”Is It Over Now?”  ”Karma”  ”The Lakes”  ”The Last Time”  ”Lavender Haze”  ”Look What You Made Me Do”  ”Love Story”  ”Lover”  ”The Man”  ”Me!”  ”Mean”  ”Message in a Bottle”  ”Mine”  ”New Romantics”  ”New Year’s Day”  ”No Body, No Crime”  ”Our Song”  ”Ours”  ”Out of the Woods”  ”Picture to Burn”  ”...Ready for It?”  ”Red”  ”Ronan”  ”Safe & Sound”  ”Shake It Off”  ”Should’ve Said No”  ”"Slut!"”  ”Sparks Fly”  ”The Story of Us”  ”Style”  ”Teardrops on My Guitar”  ”Tim McGraw”  ”Today Was a Fairytale”  ”We Are Never Ever Getting Back Together”  ”White Horse”  ”Wildest Dreams”  ”Willow”  ”You Belong with Me”  ”You Need to Calm Down” 
Kappaleet vierailevana artistina:  ”Highway Don’t Care”  ”The Joker and the Queen”  ”Renegade” 
Kappaleet muille artisteille:  ”This Is What You Came For” 
Videojulkaisut:  Speak Now World Tour – Live  City of Lover  Folklore: The Long Pond Studio Sessions  Taylor Swift: The Eras Tour 
Kiertueet ja konsertit:  Luettelo kiertueista  Fearless Tour  Speak Now World Tour  The Red Tour  The 1989 World Tour  Reputation Stadium Tour  The Eras Tour  City of Lover
Luettelo Suomen lukioista

Tämä artikkeli on luettelo Suomen lukioista. Vuonna 2017 Suomessa oli 340 lukiota.
Lukioiden ohella ylioppilastutkinnon voi suorittaa myös esimerkiksi monessa ammatillisessa oppilaitoksessa osana kaksoistutkintoa. Tarkemmat tiedot lukioiden toiminnasta löytyvät lukioiden tai opetusta järjestävien kuntien Internet-sivuilta.
Ahvenanmaa

Ålands lyceum, Maarianhamina
Ålands yrkesgymnasium (osaksi ammattioppilaitos), Maarianhamina
Etelä-Karjala

Imatran yhteislukio, Imatra
Itä-Suomen suomalais-venäläisen koulun lukio, Imatra
Itä-Suomen suomalais-venäläisen koulun lukio, Lappeenranta
Kimpisen lukio, Lappeenranta
Lappeenrannan Lyseon lukio, Lappeenranta
Parikkalan lukio, Parikkala
Rautjärven lukio, Rautjärvi
Savitaipaleen lukio, Savitaipale
Taavetin lukio, Luumäki
Etelä-Pohjanmaa

| --- | --- |
 Alajärven lukio, Alajärvi  Alavuden lukio, Alavus  Etelä-Seinäjoen lukio, Seinäjoki  Evijärven lukio, Evijärvi  Härmän lukio, Kauhava  Ilmajoen lukio, Ilmajoki  Jalasjärven lukio, Kurikka  Jurvan lukio, Kurikka  Kauhajoen lukio, Kauhajoki  Kauhavan lukio, Kauhava  Kuortaneen lukio, Kuortane :  Kurikan lukio, Kurikka  Kyrönmaan lukio, Isokyrö  Lappajärven lukio, Lappajärvi  Lapuan lukio, Lapua  Nurmon lukio, Seinäjoki  Seinäjoen lukio, Seinäjoki  Teuvan lukio, Teuva  Vimpelin lukio, Vimpeli  Ylistaron lukio, Seinäjoki  Ähtärin lukio, Ähtäri
Etelä-Savo

Juvan lukio, Juva
Kangasniemen lukio, Kangasniemi
Mikkelin lukio, Mikkeli
Mäntyharjun lukio, Mäntyharju
Pieksämäen lukio, Pieksämäki
Rantasalmen lukio, Rantasalmi
Savonlinnan lyseon lukio, Savonlinna
Savonlinnan Taidelukio, Savonlinna
Sulkavan lukio, Sulkava
Kainuu

Kajaanin lukio, Kajaani
Kuhmon yhteislukio, Kuhmo
Paltamon lukio, Paltamo
Puolangan lukio, Puolanka
Sotkamon lukio, Sotkamo
Suomussalmen lukio, Suomussalmi
Kanta-Häme

Forssan yhteislyseo, Forssa
Hausjärven lukio, Hausjärvi
Hämeenlinnan lyseon lukio, Hämeenlinna
Janakkalan lukio, Janakkala
Kaurialan lukio, Hämeenlinna
Lammin lukio, Hämeenlinna
Lopen lukio, Loppi
Parolan lukio, Hattula
Riihimäen lukio, Riihimäki
Keski-Pohjanmaa

Kannuksen lukio, Kannus
Kaustisen musiikkilukio, Kaustinen
Perhon lukio, Perho
Kokkolan suomalainen lukio, Kokkola
Toholammin lukio, Toholampi
Vetelin lukio , Veteli
Keski-Pohjanmaa > Ruotsinkieliset lukiot

Karleby Svenska gymnasium, Kokkola